**Sajtóközlemény**

Válluson újabb belterületi utak újultak meg

2023/10/24.

Vállus Község Önkormányzata támogatást nyert a Terület- és Településfejlesztési Operatív Program Plusz (TOP Plusz) a „Belterületi közutak fejlesztése” (TOP\_PLUSZ-1.2.3) című pályázati felhívás keretében a „Belterületi utak felújítása Válluson” című és TOP\_PLUSZ-1.2.3-21-ZA1-2022-00007 azonosító számú projekt megvalósítására.

A beruházás az Európai Unió és a Magyar Kormány 42,6 millió forintos vissza nem térítendő támogatásával valósult meg.

A beruházás célja a leromlott állapotú, szilárd burkolattal nem rendelkező kiszolgálóutak nem szilárd burkolattal való megerősítése az út térképi nyomvonalán, ezáltal a közlekedésbiztonság és a közlekedési komfort javítása volt. A tervezett felújítás környezetében távlati lakóövezet kerül majd kialakításra.

A tervezéssel és kivitelezéssel érintett utak Vállus belterületi részén találhatóak, szilárd burkolattal nem rendelkeztek, állapotuk leromlott volt, több helyen járhatatlannak minősültek, továbbá a vízelvezetés sem volt megoldott. A támogatásból megvalósított beavatkozás hossza a 122 hrsz-ú út esetén 390 fm, a 114/2 hrsz-ú út esetén 180 fm volt.

A projekt a Széchenyi Terv Plusz program keretében valósult meg.

**További információ:**

A projektről bővebb információ Vállus Község Önkormányzatától kérhető.